CELEX: 52010XX1223(04)
Language: sk
Date: 2010-10-22 00:00:00
Title: Rozhodnutie č. 767 z  22. októbra 2010 , ktorým sa začína konanie vo veci udelenia povolenia na vyhľadávanie a prieskum ropy a zemného plynu, podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v  „bloku 2 Silistra“ nachádzajúcom sa v oblastiach Silistra a Dobrič, a ktorým sa oznamuje, že povolenie sa udelí na základe výberového konania

23.12.2010   
            
            
               SK
            
            
               Úradný vestník Európskej únie
            
            
               C 352/19
            
         ROZHODNUTIE č. 767
   z 22. októbra 2010,
   ktorým sa začína konanie vo veci udelenia povolenia na vyhľadávanie a prieskum ropy a zemného plynu, podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v „bloku 2 Silistra“ nachádzajúcom sa v oblastiach Silistra a Dobrič, a ktorým sa oznamuje, že povolenie sa udelí na základe výberového konania
   2010/C 352/16
   BULHARSKÁ REPUBLIKA
   RADA MINISTROV
   podľa článku 5 bodu 2, článku 42 ods. 1 bodu 1 a článku 44 ods. 3 zákona o podzemných prírodných zdrojoch v spojení s článkom 4 ods. 2 bodom 16 a § 1 bodom 24a zákona o energetike,
   RADA MINISTROV ROZHODLA TAKTO:
   
               1.
            
            
               Začína sa konanie vo veci udelenia povolenia na vyhľadávanie a prieskum ropy a zemného plynu v „bloku 2 Silistra“, ktorý sa nachádza v oblastiach Silistra a Dobrič na ploche s rozlohou 2 652 km2, a ktorý je vymedzený súradnicami 1 až 10 uvedenými v prílohe.
            
         
               2.
            
            
               Povolenie uvedené v bode 1 sa udelí na základe výberového konania.
            
         
               3.
            
            
               Lehota, na ktorú sa vzťahuje povolenie na vyhľadávanie a prieskum, sa stanovuje na päť rokov odo dňa, keď dohoda o vyhľadávaní a prieskume nadobudne platnosť, pričom táto lehota sa podľa článku 31 ods. 3 zákona o podzemných prírodných zdrojoch môže predĺžiť.
            
         
               4.
            
            
               Dokumentáciu k výberovému konaniu je možné zakúpiť do 17.00 hod. 120. dňa odo dňa uverejnenia tohto rozhodnutia v Úradnom vestníku Európskej únie.
            
         
               5.
            
            
               Žiadosť o účasť na výberovom konaní je možné predložiť do 17.00 hod. 130. dňa odo dňa uverejnenia tohto rozhodnutia v Úradnom vestníku Európskej únie.
            
         
               6.
            
            
               Ponuky v súlade s dokumentáciou k výberovému konaniu je možné predložiť do 17.00 hod. 144. dňa odo dňa uverejnenia tohto rozhodnutia v Úradnom vestníku Európskej únie.
            
         
               7.
            
            
               Na výberovom konaní sa nevyžaduje fyzická prítomnosť účastníkov.
            
         
               8.
            
            
               Cena dokumentácie k výberovému konaniu je stanovená na 15 000 BGN (bulharských levov). Dokumentácia sa dá zakúpiť v lehote stanovenej v bode 4 v miestnosti 813 v budove Ministerstva hospodárstva, energetiky a cestovného ruchu na adrese ul. Triaditsa 8, Sofia, BULGARIA.
            
         
               9.
            
            
               Uchádzači o účasť na výberovom konaní musia spĺňať požiadavky uvedené v článku 23 ods. 1 zákona o podzemných prírodných zdrojoch.
            
         
               10.
            
            
               Ponuky uchádzačov sa budú posudzovať na základe navrhnutých pracovných programov, prostriedkov vyhradených na ochranu životného prostredia, bonusov, školení a manažérskych a finančných spôsobilostí, ako je uvedené v dokumentácii k výberovému konaniu.
            
         
               11.
            
            
               Záloha za účasť na výberovom konaní je stanovená na 20 000 BGN a mala by sa uhradiť v lehote stanovenej v bode 5 na účet Ministerstva hospodárstva, energetiky a cestovného ruchu, ktorý je uvedený v dokumentácii k výberovému konaniu.
            
         
               12.
            
            
               Uchádzačom, ktorých žiadosti o účasť na výberovom konaní sa zamietnu, sa záloha vráti do 14 dní odo dňa, keď o tom boli informovaní.
            
         
               13.
            
            
               Úspešnému uchádzačovi sa záloha vráti po podpísaní dohody a zvyšným uchádzačom do 14 dní od uverejnenia rozhodnutia Rady ministrov o udelení povolenia na vyhľadávanie a prieskum v Úradnom vestníku Bulharskej republiky.
            
         
               14.
            
            
               Žiadosti o účasť na výberovom konaní a ponuky v rámci výberového konania sa zasielajú v bulharskom jazyku na Ministerstvo hospodárstva, energetiky a cestovného ruchu so sídlom na ul. Triaditsa 8, Sofia, BULGARIA v súlade s požiadavkami stanovenými v článku 46 zákona o podzemných prírodných zdrojoch.
            
         
               15.
            
            
               Ponuky musia byť v súlade s požiadavkami a podmienkami uvedenými v dokumentácii k výberovému konaniu.
            
         
               16.
            
            
               Výberové konanie sa uskutoční aj v tom prípade, ak naň bol pripustený len jeden uchádzač.
            
         
               17.
            
            
               Minister hospodárstva, energetiky a cestovného ruchu je oprávnený:
               
                           17.1.
                        
                        
                           zaslať toto rozhodnutie na uverejnenie v Úradnom vestníku Európskej únie, v Úradnom vestníku Bulharskej republiky a na webovej stránke Rady ministrov;
                        
                     
                           17.2.
                        
                        
                           organizovať a riadiť výberové konanie.
                        
                     
         
               18.
            
            
               Odvolania proti tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.
            
         
      
         
            Predseda vlády
         
         Boyko BORISOV
      
      
         
            Generálny tajomník Rady ministrov
         
         Rosen ZHELYAZKOV
      
      
         
            Generálny tajomník Ministerstva hospodárstva, energetiky a cestovného ruchu
         
         Vladimir TUDZHAROV
      
      
         
            riaditeľ
         
         
            odboru pre právne záležitosti
         
         
            Ministerstva hospodárstva, energetiky a cestovného ruchu
         
         Veselin DRAGNEV
      
   
   
      PRÍLOHA
      
         ZOZNAM SÚRADNÍC
      
      Systém súradníc WGS 84
      
                  č.
               
               
                  Zemepisná dĺžka
               
               
                  Zemepisná šírka
               
            
                  1
               
               
                  27.000000
               
               
                  44.132600
               
            
                  Štátna hranica
               
            
                  2
               
               
                  28.577300
               
               
                  43.739000
               
            
                  3
               
               
                  28.574400
               
               
                  43.732600
               
            
                  4
               
               
                  28.571800
               
               
                  43.722600
               
            
                  5
               
               
                  28.435000
               
               
                  43.722000
               
            
                  6
               
               
                  28.426500
               
               
                  43.687300
               
            
                  7
               
               
                  28.075700
               
               
                  43.760500
               
            
                  8
               
               
                  28.000000
               
               
                  43.743700
               
            
                  9
               
               
                  28.000000
               
               
                  43.761200
               
            
                  10
               
               
                  27.000000
               
               
                  43.765300
               
            
                  Celková rozloha – S = 2 652 km2